CELEX: 32006D0784
Language: sk
Date: 2006-11-14 00:00:00
Title: 2006/784/ES: Rozhodnutie Komisie zo 14. novembra 2006 , ktorým sa schvaľujú spôsoby klasifikácie jatočne opracovaných tiel ošípaných vo Francúzsku [oznámené pod číslom K(2006) 5400]   (Text s významom pre EHP)

17.11.2006   
            
            
               SK
            
            
               Úradný vestník Európskej únie
            
            
               L 318/27
            
         
      ROZHODNUTIE KOMISIE
   
   zo 14. novembra 2006,
   ktorým sa schvaľujú spôsoby klasifikácie jatočne opracovaných tiel ošípaných vo Francúzsku
   [oznámené pod číslom K(2006) 5400]
   (Iba francúzsky text je autentický)
   (Text s významom pre EHP)
   (2006/784/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 3220/84 z 13. novembra 1984, ktorým sa určuje stupnica Spoločenstva pre klasifikáciu trupov z ošípaných (1), a najmä na jeho článok 5 ods. 2,
   keďže:
   
               (1)
            
            
               V článku 2 ods. 3 nariadenia (EHS) č. 3220/84 sa stanovuje, že pri klasifikácii jatočne opracovaných tiel ošípaných je potrebné odhadom určiť obsah chudého mäsa v súlade so štatisticky osvedčenými metódami posudzovania, založenými na fyzickom meraní jednej alebo viacerých anatomických častí jatočne opracovaného tela ošípanej. Schválenie klasifikačných metód podlieha dodržaniu maximálnej tolerancie štatistickej chyby v posudzovaní. Táto tolerancia je určená v článku 3 ods. 2 nariadenia Komisie (EHS) č. 2967/85 z 24. októbra 1985, ktorým sa ustanovujú podrobné pravidlá uplatňovania stupnice Spoločenstva pre klasifikáciu jatočne opracovaných tiel ošípaných (2).
            
         
               (2)
            
            
               V rozhodnutí Komisie 97/28/ES (3) sa ustanovuje schvaľovanie hlavnej metódy klasifikácie jatočne opracovaných tiel ošípaných vo Francúzsku. Ďalšie dve metódy sa využívajú v súlade s podmienkami rovnocennosti výsledkov.
            
         
               (3)
            
            
               Na základe ďalšieho technického pokroku týkajúceho sa stavu zvierat požiadala francúzska vláda Komisiu o povolenie používať nové vzorce pri metódach používaných podľa rozhodnutia 97/28/ES, a preto predstavila prvky požadované na základe článku 3 nariadenia (EHS) č. 2967/85.
            
         
               (4)
            
            
               Na základe posúdenia tejto žiadosti sa dospelo k názoru, že podmienky na schválenie týchto klasifikačných metód sú splnené.
            
         
               (5)
            
            
               Nepovoľujú sa žiadne úpravy prístrojov ani klasifikačných metód iba na základe nového rozhodnutia Komisie prijatého na základe nadobudnutých skúseností. Z tohto dôvodu je možné zrušiť toto povolenie.
            
         
               (6)
            
            
               V záujme zrozumiteľnosti je vhodné zrušiť rozhodnutie 97/28/ES a nahradiť ho novým rozhodnutím.
            
         
               (7)
            
            
               Opatrenia ustanovené v tomto rozhodnutí sú v súlade so stanoviskom Riadiaceho výboru pre bravčové mäso,
            
         PRIJALA TOTO ROZHODNUTIE:
   Článok 1
   V súlade s nariadením (EHS) č. 3220/84 sa na klasifikáciu jatočne opracovaných tiel ošípaných vo Francúzsku týmto povoľuje používanie týchto metód:
   
               a)
            
            
               prístroj Capteur Gras/Maigre – Sydel (CGM) a súvisiace metódy posudzovania podrobne opísané v časti 1 prílohy;
            
         
               b)
            
            
               prístroj CSB Ultra Meater a súvisiace metódy posudzovania podrobne opísané v časti 2 prílohy;
            
         
               c)
            
            
               
                  manuálna metóda (ZP) a súvisiace metódy posudzovania podrobne opísané v časti 3 prílohy.
            
         Manuálna metóda (ZP) sa môže uplatňovať len na bitúnkoch, v ktorých počet zabitých ošípaných za týždeň neprekročí 200.
   Článok 2
   Odchylne od štandardnej prezentácie uvedenej v článku 2 nariadenia (EHS) č. 3220/84 jatočne opracované telá ošípaných možno počas merania hmotnosti a klasifikácie poskytnúť s jazykom. V tomto prípade s cieľom určiť predbežnú cenu za jatočnú ošípanú na porovnateľnom základe sa zaznamenaná hmotnosť jatočne opracovaného tela za tepla zníži o 0,5 %.
   Článok 3
   Nepovoľujú sa žiadne úpravy prístrojov ani metód posudzovania.
   Článok 4
   Rozhodnutie 97/28/ES sa zrušuje.
   Francúzsko však môže naďalej do 17. decembra 2006 uplatňovať metódy klasifikácie jatočne opracovaných tiel ošípaných podľa rozhodnutia 97/28/ES namiesto metódy stanovenej v tomto rozhodnutí.
   Článok 5
   Toto rozhodnutie je určené Francúzskej republike.
   
      V Bruseli 14. novembra 2006
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 301, 20.11.1984, s. 1. Nariadenie naposledy zmenené a doplnené nariadením (ES) č. 3513/93 (Ú. v. ES L 320, 22.12.1993, s. 5).
   
      (2)  Ú. v. ES L 285, 25.10.1985, s. 39. Nariadenie naposledy zmenené a doplnené nariadením (ES) č. 1197/2006 (Ú. v. EÚ L 217, 8.8.2006, s. 6).
   
      (3)  Ú. v. ES L 12, 15.1.1997, s. 30. Rozhodnutie zmenené a doplnené rozhodnutím 97/473/ES (Ú. v. ES L 200, 29.7.1997, s. 64).
   
      PRÍLOHA
      METÓDY KLASIFIKÁCIE JATOČNE OPRACOVANÝCH TIEL OŠÍPANÝCH VO FRANCÚZSKU
      ČASŤ 1
      Capteur Gras/Maigre – Sydel (CGM)
      
                  1.
               
               
                  Klasifikácia jatočne opracovaných tiel ošípaných sa vykonáva pomocou prístroja „Capteur Gras/Maigre – Sydel“ (CGM verzia 01-A).
               
            
                  2.
               
               
                  Tento prístroj je vybavený vysokopresnou sondou s priemerom 8 mm Sydel, fotodiódou (Honeywell) vyžarujúcou infračervené svetlo a dvoma svetelnými senzormi (Honeywell). Operačná vzdialenosť by mala byť medzi 0 a 95 milimetrami.
                  Výsledky merania sa pomocou samotného CGM prepočítajú na odhadované percento chudého mäsa.
               
            
                  3.
               
               
                  Obsah chudého mäsa jatočne opracovaného tela ošípanej sa vypočíta na základe tohto vzorca:
                  
                     
                         = 63,20 – 0,334 G1 – 0,427 G2 + 0,144 M2
                  
                  kde:
                  
                              
                                 
                           
                           
                              =
                           
                           
                              odhadnuté percento chudého mäsa v jatočne opracovanom tele ošípaných,
                           
                        
                              G1
                           
                           
                              =
                           
                           
                              hrúbka slaniny (vrátane kože) v milimetroch, 8 cm od zadnej stredovej čiary medzi tretím a štvrtým posledným lumbálnym stavcom, kolmo na kožu,
                           
                        
                              G2
                           
                           
                              =
                           
                           
                              hrúbka slaniny (vrátane kože) v milimetroch, 6 cm od zadnej stredovej čiary medzi tretím a štvrtým posledným rebrom, paralelne so stredovou čiarou,
                           
                        
                              M2
                           
                           
                              =
                           
                           
                              hrúbka svaloviny, 6 cm od zadnej stredovej čiary medzi tretím a štvrtým posledným rebrom a paralelne s touto stredovou čiarou.
                           
                        Vzorec platí pre jatočne opracované telo s hmotnosťou od 45 do 125 kg.
               
            ČASŤ 2
      CSB Ultra-Meater
      
                  1.
               
               
                  Klasifikácia jatočne opracovaných tiel ošípaných sa vykoná pomocou prístroja „CSB Ultra-Meater version 3.0“.
               
            
                  2.
               
               
                  Súčasťou prístroja je sonda s 3,5 MHz (Pie Medical). Operačná vzdialenosť sa pohybuje medzi 0 a 200 milimetrami.
                  Výsledky merania sa pomocou počítača prepočítajú na odhadované percento chudého mäsa.
               
            
                  3.
               
               
                  Obsah chudého mäsa jatočne opracovaného tela ošípanej sa vypočíta na základe tohto vzorca:
                  
                     
                         = 62,68 – 0,921 G + 0,204 M
                  
                  kde:
                  
                              
                                 
                           
                           
                              =
                           
                           
                              odhadnuté percento chudého mäsa v jatočne opracovanom tele ošípaných,
                           
                        
                              G
                           
                           
                              =
                           
                           
                              hrúbka slaniny (vrátane kože) v milimetroch, 6 cm od zadnej stredovej čiary medzi druhým a tretím posledným rebrom, kolmo na kožu,
                           
                        
                              M
                           
                           
                              =
                           
                           
                              hrúbka svaloviny v milimetroch, 6 cm od zadnej stredovej čiary medzi druhým a tretím posledným rebrom, kolmo na kožu.
                           
                        Vzorec platí pre trup s hmotnosťou od 45 do 125 kg.
               
            ČASŤ 3
      Manuálna metóda (ZP)
      
                  1.
               
               
                  Klasifikácia jatočne opracovaných tiel ošípaných sa vykoná pomocou manuálnej metódy (ZP).
               
            
                  2.
               
               
                  Túto metódu možno implementovať pomocou pravítka s klasifikáciou určenou na základe pravdepodobnosti. Princíp tejto metódy spočíva v manuálnom meraní na stredovej čiare deliacej jatočnej opracované telo na hrúbku slaniny a hrúbku svaloviny.
               
            
                  3.
               
               
                  Obsah chudého mäsa jatočne opracovaného tela ošípanej sa vypočíta na základe tohto vzorca:
                  
                     
                         = 55,99 – 0,514 Gf + 0,157 Mf
                  
                  kde:
                  
                              
                                 
                           
                           
                              =
                           
                           
                              odhadnuté percento chudého mäsa v jatočne opracovanom tele ošípaných,
                           
                        
                              Gf
                           
                           
                              =
                           
                           
                              hrúbka slaniny v milimetroch meraná na reze v mieste viditeľne najnižšej vrstvy nad svalom glutaeus medius,
                           
                        
                              Mf
                           
                           
                              =
                           
                           
                              hrúbka lumbálneho svalu v milimetroch na ploche rezu jatočne opracovaného tela ako najkratšia spojnica medzi predným (kraniálnym) okrajom svalu glutaeus medius a hornou (dorzálnou) hranou miechového kanálika.
                           
                        Vzorec platí pre jatočne opracované telo s hmotnosťou od 45 do 125 kg.